wickkiey/tamil-wikipedia-chunked huggingface dataset:
# எச். பி. எஸ். அலுவாலியா

## ஆரம்ப கால வாழ்க்கை

அலுவாலியா 1936 6 நவம்பர் அன்று பிறந்தார். மேலும் இவரது இரண்டு சகோதரிகளுடனும், இரண்டு தம்பிகளுடனும் சிம்லாவில் வளர்ந்தார். இவரது தந்தை இந்திய மத்தியப் பொதுப்பணித் துறையில் பொறியாளராகப் பணிபுரிந்தார்.  
தனது கல்வி வாழ்க்கைக்காக தேராதூனிலுள்ள புனித சோசப் அகாதமிக்கும், முசோரியின் புனித சார்ச்சு கல்லூரிக்கும் சென்றார். அங்கு, புகைப்படம் எடுத்தலிலும், மலையேற்றத்திலும் தனது ஆர்வத்தை வளர்த்துக் கொண்டார். பட்டப்படிப்புடன், மலையேறும் ஆர்வமும் அதிகரித்தது. கர்வால், சிக்கிம், நேபாளம், லடாக் எவரெசெட்டு சிகரம் ஆகிய இடங்களில் இவரது மலையேற்றம் இருந்தது.
# எச். பி. எஸ். அலுவாலியா

## இராணுவ வாழ்க்கை

பட்டம் பெற்ற பிறகு இவர் இந்திய ராணுவத்தில் ஒரு அதிகாரியாக சேர்ந்தார். 1958 திசம்பர் 14 அன்று இராணுவ மின்-இயந்திர பொறியியல் கிளையில் இரண்டாவது லெப்டினெண்டாக ஒரு பதவியைப் பெற்றார். இவர் 1960 திசம்பர் 14 அன்று லெப்டினெண்டாகவும், 1964 திசம்பர் 14 இல் தளபதியாகவும் பதவி உயர்வு பெற்றார். 1965 ஆம் ஆண்டு பாக்கித்தானுடனான போரின் போது, இவரது முதுகெலும்பில் ஒரு தோட்டாவால் காயமடைந்தார். இது இவரை சக்கர நாற்காலியில் அடைத்து வைத்தது. இவர் 1968 சனவரி 8இல் இராணுவத்திலிருந்து கௌரவத்துடன் வெளியேறினார்.
# எச். பி. எஸ். அலுவாலியா

## இராணுவ வாழ்க்கை

### விருதுகள்

- அருச்சுனா விருது -1965
- பத்மசிறீ -1965
- பத்ம பூசண் -2002
- வாழ்நாள் சாதனையாளருக்கான டென்சிங் நோர்கே தேசிய சாதனை விருது - 2009 ஆகத்து 29
- மாற்றுத்திறனாளிகளின் நலனுக்கான தேசிய விருது - 1998 திசம்பர் 3
- கல்சாவின் ஆணை (நிசான்-இ-கல்சா) கல்சாவின் பிறப்பின் நூற்றாண்டு
# எச். பி. எஸ். அலுவாலியா

## நூலியல்

- *Higher than Everest*  
- *The Summit Within*
- *Eternal Himalaya*
- *Beyond the Himalayas*
- *Everest- Where the Snow never melts*
- *Hermit Kingdom Ladakh*  
- *Ladakh Nubra The Forbidden Valley*
- *Tracing Marco Polo's Journey*
# ராசித் பீபீசான்

**அகமத் ராசித் பீபீசான்** (Ahmed Rashid Beebeejaun) (மொரிசியசு அரசாங்கத்தில் உயரிய கௌரவ விருது பெற்றவர்) (1935 திசம்பர் 22 அன்று பிறந்தார்) இவர் ஓர் மொரிசியசு முன்னாள் துணைப் பிரதமராகவும் , மொரிசியசின் பொது பயன்பாட்டு அமைச்சராகவும் 2008 முதல் இருந்து வருகிறார். 2004 ஆம் ஆண்டு முதல் மொரிசியசு தொழிலாளர் கட்சியின் துணைத் தலைவராக இருந்து வருகிறார். இவர் மொரிசியசு நாட்டின் அடுத்த பிரதமர் பதவியை வகித்த அதிக வாய்ப்புள்ள நபர் ஆவார். 2005 ஆம் ஆண்டு பொதுத் தேர்தலில் வெற்றி பெற்ற பின்னர் இவர் நவீன் ராம்கூலம் மூலம் துணைப் பிரதமராக நியமிக்கப்பட்டார்.  
இவர் *ரிவியர் டு ரெம்பார்ட்* என்ற இடத்தில் பிறந்தார். இவர் அரசியலில் நுழைவதற்கு முன்பு நாட்டில் மருத்துவராக பணியாற்றினார். 2007 ஆம் ஆண்டில் இவருக்கு நாட்டின் அதிபரான அனெரூட் செகநாத் மூலம் இந்தியப் பெருங்கடலின் முக்கிய நட்சத்திரம் என்ற பதவிக்கு உயர்த்தப்பட்டார்.  
இவர் பர்மிங்காம் பல்கலைக்கழகத்தில் மருத்துவத்தில் பட்டம் பெற்றவர். மேலும் பேரரசின் மருத்துக் கல்லூரியின் சக உறுப்பினராக உள்ளார்.  
2011 ஆம் ஆண்டில் பர்மிங்காம் பல்கலைக்கழகத்தால் இவருக்கு ஒரு கௌரவ விருது வழங்கப்பட்டது.
# எச். போனிபேசு பிரபு

**ஆரி போனிபேசு பிரபு** ( *Boniface Prabhu*) இந்திய பக்கவாதத்தால் பாதிக்கப்பட்ட சக்கர நாற்காலியில் டென்னிசு விளையாடும் ஓர் வீரராவார். இந்தியாவில் விளையாட்டின் முன்னோடிகளில் ஒருவராக திழ்கிறார். இவர், 1998இல் நடந்த உலகப் போட்டியில் பதக்கம் வென்றுள்ளார். 2014 ஆம் ஆண்டில் இந்திய அரசின் நான்காவது குடிமை விருதான பத்மசிறீ வருது வழங்கப்பட்டது
# எச். போனிபேசு பிரபு

## சுயசரிதை

இவர் ஆரி ஜே. பிரபு, பாத்திமா பிரபு ஆகியோருக்கு, 1972 மே 14 அன்று, தென்னிந்திய மாநிலமான கர்நாடகாவில் உள்ள பெங்களூரில், தனது இரு சகோதரர்களான ஜெர்ரி, ஜார்ஜ் ஆகியோருடன் ஒருசாதாரண குழந்தையாகப் பிறந்தார். நான்கு வயதில் இடுப்பில் ஏற்பட்ட இரு காயம் அவரது வாழ்நாள் முழுவதும் இவரை ஒரு நாற்காலியில் அமரவைத்தது. இருப்பினும், இவர் ஒரு சாதாரண பையனாக இவரது பெற்றோரால் வளர்க்கப்பட்டார். இவரை சாதாரண குழந்தைகளுக்கான நிறுவனங்களுக்கு அனுப்பினார். இது சிறுவயதில் இவருக்கு எந்தவொரு போட்டி நபரும் விரும்புவதைப் போல தனது வாழ்க்கையையும் எடுத்துச் செல்ல உதவியது.  
இவர், உடலாலும், அறிவு பூர்வமாகவும் இயலாத மக்களை ஊக்குவிப்பதும், அவர்களின் திறமைகளை வளர்ப்பதற்கான வாய்ப்புகளை வழங்குவதும் நோக்கமாகக் கொண்டு பெங்களூரை தளமாகக் கொண்ட போனிபேசு பிரபு சக்கர நாற்காலி டென்னிஸ் அகாதமி என்ற அறக்கட்டளையை நிறுவினார். மாற்றுத் திறனாளிகளுக்கு இந்த அகாதமி இலவச விளையாட்டுப் பயிற்சியை வழங்குகிறது.  
இவர் காஷ்மீரிலுருந்து கன்னியாகுமரி வரையிலான 3,500 கி.மீ. தூரத்தை வாகனத்தில் பயணம் செய்தார்.  
கிறிஸ்டினா என்பவரை மணந்தார். தம்பதியருக்கு சிமோன் தியா என்ற மகள் உள்ளார். சர்வதேச இணை ஒலிம்பிக் போட்டிகளில் பதக்கம் வென்ற முதல் இந்தியராக இருந்தார்.
# எச். போனிபேசு பிரபு

## டென்னிஸ் வாழ்க்கை

இவர் சிறு வயதிலேயே டென்னிஸில் ஈர்க்கப்பட்டார். இவர் இவான் லென்டில், ஜான் மெக்கன்ரோ ஆகியோரின் ரசிகராக இருந்தார் . இங்கிலாந்தில் 1996 ஆம் ஆண்டு நடந்த உலக சக்கர நாற்காலி தடகளப் போட்டியில் பங்கேற்றபோது, இவர் சக்கர நாற்காலி டென்னிஸ் விளையாட்டிற்கு வாய்ப்பளித்தார். மேலும் விரும்பினார். இந்தியா திரும்பியதும், கர்நாடக மாநில புல்வெளி டென்னிஸ் சங்கத்தை அணுகி, அவர்களின் மைதானங்களை பயிற்சிக்கு பயன்படுத்த அனுமதி பெற்றார். இவர் ஒரு உள்ளூர் டென்னிஸ் பயிற்சி மேற்கொண்டு டென்னிசை வேகமாக கற்றுக் கொண்டவர். இரண்டு ஆண்டுகளில், இவர் போட்டிகளில் பங்கேற்கத் தொடங்கினார்.  
இவர் ஒற்றையர் பிரிவில் 17 மற்றும் இரட்டையர் பிரிவில் 19 வது இடத்தைப் பிடித்தார். இவர் 2011 இல் ஆசியாவில் மிக உயர்ந்த தரவரிசை வீரராக இருந்து வருகிறார். தற்போதைய உலகத் தரவரிசையில் இரண்டாவது இடத்திலும், இந்தியாவில் முதலிடத்திலும் இருகிறார். இவர் 11 தொழில் முறை பட்டங்களை வென்றுள்ளார். மேலும், அனைத்து கிராண்ட் சுலாம் போட்டிகளின் இறுதிப் போட்டிகளிலும் இடம்பெற்றுள்ளார்.
- இராஜ்யோத்சவ விருது - கர்நாடக அரசு - 2003
- சுவாபிமான் பாராட்டு விருது - தைஜிவொர்ல்ட் வாராந்திர இதழ் - 2011
# எச். போனிபேசு பிரபு

## அர்ச்சுனா விருது சர்ச்சை

இந்த 2005 ஆம் ஆண்டில், இந்திய அரசாங்கத்தின் இளைஞர் விவகாரங்களும் விளையாட்டு அமைச்சகமும், இவருக்கு விளையாட்டில் சிறந்து விளங்கிய இரண்டாவது மிக உயர்ந்த விருதான அர்ச்சுனா விருதுக்கு தேர்வு செய்யப்பட்டுள்ளதாக தெரிவிக்கப்பட்டது. இருப்பினும், விருதுகள் அறிவிக்கப்பட்டபோது, இவரது பெயர் பட்டியலில் இடம்பெறவில்லை. இது இரண்டு ஆண்டுகளாக மீண்டும் மீண்டும் செய்யப்பட்டது. 2007 இல், இது வெளிப்படையான அலட்சியம் என ஊடகங்களில் கருத்துக்களை வெளியானது. மாற்றுத்திறனாளி விளையாட்டு வீரர்கள் ஏன் புறக்கணிக்கப்படுகிறார்கள் என்று இவர் ஆச்சரியப்பட்டார். இவர் இன்றுவரை இந்த விருதைப் பெறவில்லை.
# ரசிதா பீ

**ரசிதா பீ** ஓர் இந்திய சமூக செயற்பாட்டாளர். இவர் இந்தியாவின் மத்தியப் பிரதேசத்தின் போபாலை சேர்ந்தவர். 2004 ஆம் ஆண்டில் இவருக்கு சம்பா தேவி சுக்லாவுடன் இணைந்து கோல்ட்மேன் சுற்றுச்சூழல் விருது வழங்கப்பட்டது. 1984 ஆம் ஆண்டில் ஏற்பட்ட போபால் பேரழிவில் 20,000 பேர் உயிரிழந்தனர். இந்த சம்பவத்தில் உயிர் இழந்தவர்களுக்கும், உயிர் தப்பிப்பிழைத்தவர்களுக்கும் நீதி கிடைக்க வேண்டி மக்களைத் திரட்டி போராடினர். இதற்காக இந்த விருது வழங்கப்பட்டது. இவர் போபால் பேரழிவிற்கு காரணமானவர்களுக்கு எதிராக தொடர் பிரச்சாரங்களையும், நீதிமன்றத்தில் வழக்குகளையும் நடத்திட ஏற்பாடு செய்தார்.
# ரசிதா பீ

## தனிப்பட்ட வாழ்க்கை

ரசிதா பீ மத்திய அரசு அச்சகத்தில் ஜூனியர் பைண்டராக பணிபுரிகிறார்.
# தேனாரி

**தேனாரி** (*Thenari*) என்பது தென் இந்திய மாநிலமான, கேரளத்தின், பாலக்காடு மாவட்டம் மலம்புழா ஊராட்சி ஒன்றியத்தில் உள்ள ஒரு சிற்றூர் ஆகும். இந்த கிராமம் மாவட்ட தலைமையகமான பாலக்காட்டுக்கு கிழக்கே 14 கி.மீ தொலைவிலும், மலம்புழாவிலிருந்து 5 கி.மீ. தொலைவிலும், மாநில தலைநகரான திருவனந்தபுரத்திலிருந்து 297 கி.மீ. தொலைவிலும் அமைந்துள்ளது.  
தேனேரியில் உள்ள இராமர் கோயிலில் உள்ள நீரூற்றின் காரணமாகவே இந்த ஊருக்கு தேனேரி என்ற பெயர் ஏற்பட்டது. இந்த ஊற்றின் நீர் கங்கை நீரைப்போல புனிதமானது என்ற நம்பிக்கை உள்ளதால், பலரும் இந்த ஊற்றை நாடி வருகின்றனர்.
# மங்கலம் அணை

**மங்கலம் அணை** (*Mangalam Dam*) என்பது தென்னிந்தியாவின், கேரளத்தின், பாலக்காடு மாவட்டத்தில், செருகுன்னபுழா ( மங்கலம் ஆற்றின் துணை ஆறு ) ஆற்றின் குறுக்கே கட்டப்பட்ட அணை ஆகும். இது பாலக்காட்டிலிருந்து 50 கி.மீ. தொலைவில் அமைந்துள்ளது. இந்த அணையின் கொள்ளளவு திறன் 25.34 மில்லியன் கன அடி. பாலக்காடு மாவட்டத்தின் ஆலத்தூர் வட்டத்ததில் 1966 ஆம் ஆண்டில் பாசன நோக்கத்திற்காக ஒரு கால்வாய் அமைக்கபட்டு திறக்கப்பட்டது.
# மங்கலம் அணை

## நிலவியல்

பெரும்பாவூர் கோட்டயம் அல்லது சாலக்குடி போன்ற பகுதிகளில்லிருந்து பெரும்பாலான மக்கள் இங்கு வருகிறார்கள். இப்பகுதியில் இரப்பர், மிளகு, காபி, மரவள்ளிக்கிழங்கு தோட்டங்கள் உள்ளன.  
வடக்கஞ்சேரியில் இருந்து 16 கி.மீ தொலைவில் மங்ஙளம் அணை உள்ளது. கரீம்காயம், மண் அணை, ஓடென்டோட், குஞ்சியர்பதி, கவிலுபாரா, வட்டபாரா, நீதிபுரம், பொங்கண்டம், கடப்பரா, உப்புமன்னே, ஒலிபரா, பாலஸ்வரம்-வி.ஆர்.டி, சூரூபரா ஆகியவையும் இப்பகுதியில் உள்ளன.  
2007 வெள்ளத்தின் போது ஒடெதொட்டிற்கு அருகிலுள்ள கவிலுபாறையில் பெரிய நிலச்சரிவு ஏற்பட்டது. கரிம்காயம், ஓடென்தொட்டி, கடப்பரா பகுதியில் அடர்ந்த காடுகள் உள்ளன.
# அரச தேவதை மீன்

**அரச தேவதை மீன்** அல்லது **ராயல் தேவதை மீன்** எனப்படுவது கடல் தேவதை மீன்களில் *பைகோபிளிட்டிசு டைகாந்தசு* சிற்றின மீனாகும். இம்மீன் பொமாகாந்திடே குடும்பத்தின் ஒற்றைப்பேரினமான பைகோப்லிடேசினைச் சார்ந்தது. இம்மீன்கள் வெப்பமண்டல இந்தோ-பசிபிக் பெருங்கடல்களில் காணப்படுகிறது. இவை 25 செமீ நீளம் வரை வளரக்கூடியன.
# அரச தேவதை மீன்

## விளக்கம்

அரச தேவதை மீனின் உடல் மிதமான நீளத்துடன் தட்டையாகக் காணப்படும். கண்குழிக்கு முன் உள்ள எலும்பு குவிந்தது வலுவற்று காணப்படும். ப்ரீபெர்கலில் ஒரு கோணத்தில் 1 முக்கிய முதுகெலும்பு உள்ளது. இன்டர்பெர்கிளின் வென்ட்ரல் விளிம்பு மென்மையானது. முனையமாக இருக்கும் வாயுடன் கண்கள் மிதமாக சிறியதாக இருக்கும். வாயும் நீடித்தது. அவற்றின் அதிகபட்ச நீளம் 25.0 ஆகும் &nbsp; செ.மீ. இவை மொத்தம் 14 முதுகெலும்புகள், மற்றும் 17-19 மென்மையான முதுகெலும்பு கதிர்களைக் கொண்டுள்ளது. இவற்றில் 3 குத முதுகெலும்புகள் மற்றும் 17-19 குத மென்மையான கதிர்களைக் கொண்டுள்ளன. இவை 16-17 மார்புப்குதி துடுப்பு கதிர்களையுடையது. இவற்றின் வால் துடுப்பு வட்டமானது. வாழிடச் சூழலைப் பொறுத்து நிற மாறுபாடுகள், குறிப்பாக இந்தியப் பெருங்கடல், செங்கடல் மற்றும் தென் பசிபிக் பெருங்கடல் இனங்களில் காணப்படுகிறது. இருப்பினும், பொதுவான குறுகிய நீல-வெள்ளை மற்றும் ஆரஞ்சு கோடுகளுடன் பின்னோக்கிய விளிம்புடன் கூடிய உடலைக் கொண்டுள்ளன. முதுகுபுற துடுப்பின் பின்புற பகுதி கருப்பு அல்லது நீல நிறத்தில் நெருக்கமாக அமைந்த நீல புள்ளிகளுடன் உள்ளது. குத துடுப்பின் பின்புற பகுதியில் மஞ்சள் மற்றும் நீல நிற பட்டைகள் அடுத்தடுத்து உடல் பட்டைகளுக்கு ஈடாக அமைந்துள்ளன. வால் துடுப்பு மஞ்சள் நிறமுடையது. வண்ணமயமான மீன் குஞ்சுகளின் மென்மையான முதுகுபுற துடுப்பின் அடிப்பகுதியில் பெரிய கருமையான புள்ளி காணப்படும். ஏஞ்சல் மீன்கள் 15 ஆண்டுகள் வரை வாழ்ந்ததாக ஆய்வுகள் தெரிவிக்கின்றன.  
அண்மைக்கால ஆய்வுகளின்படி கிறிஸ்மஸ் தீவில் கலப்பினமாக்கக்கூடிய பண்புகளுடன் கூடிய இரண்டு புறத்தோற்றுருக்கள் *பைகோப்லைட்டுகளில்* காணப்படுகின்றன.
# அரச தேவதை மீன்

## பரவல்

ரீகல் தேவதை மீன் இந்தோ-பசிபிக் கடல் பகுதி முழுவதும் பரவலாகக் காணப்படுகிறது. கிழக்கு ஆபிரிக்கா மற்றும் மாலத்தீவைச் சுற்றியுள்ள செங்கடல் மற்றும் இந்தியப் பெருங்கடலில், டுவாமோட்டோ தீவுகள், நியூ கலிடோனியா மற்றும் பெருந் தடுப்புப் பவளத்திட்டு வரையிலும் இந்த இனங்கள் பரவிக் காணப்படுகின்றன. வடகோடியில் இதன் பரவலானது கிழக்கு சீன கடல் தெற்கு பகுதியில் தைவானைச் சுற்றிலும், இரியூக்கியூ தீவுகள் மற்றும் ஜப்பானின் ஒகசாவாரா தீவுகளில் காணப்படுகிறது.
# அரச தேவதை மீன்

## வாழிடச்சூழல்

*பைகோப்லைட்ஸ் டயகாந்தஸ்* 0 முதல் 80 மீ வரையிலான ஆழத்தில், பவள வளமான பகுதிகளான தடாகங்கள், பாறைகள் போன்ற இடங்களில் காணப்படுகிறது. மேலும் தண்ணீருக்குள் காணப்படும் குகைகளுக்கு அருகிலும் காணப்படுகின்றன. இது ஊன் உண்ணி இனமாகும். பாறைகள் மற்றும் தண்ணீருக்கு அடியில் குகைகள் முழுவதும் காணப்படும் பஞ்சுயிரிகள் மற்றும் டூனிகேட்டுகளை உணவாக உண்ணுகின்றன. இவை ஓரிடத்திலிருந்து பிரிதொரு இடத்திற்கு இடம் பெயர்வதில்லை. மேலும் தனியாக, இணையாகவோ அல்லது கூட்டமாகவோ. இதனுடைய இளம் உயிரிகள் பாறை விரிசல் மற்றும் பள்ளங்களில் பாதுகாப்பாகத் தங்குகின்றன.
. ]]
# அரச தேவதை மீன்

## வரலாறு

முதன்முதலாக 1772 ஆம் ஆண்டில் டச்சு இயற்கை ஆர்வலர் பீட்டர் போடெர்ட்டால் இந்த தேவதை மீன் இனம் முதலில் விவரிக்கப்பட்டது. பின்னர் 18 மற்றும் 19 ஆம் நூற்றாண்டின் விலங்கியலில் முக்கியமானது.
# அரச தேவதை மீன்

## மனித பயன்கள்

அரச தேவதை மீன்கள் மனிதர்களுக்கு எவ்வித பாதிப்பினையும் ஏற்படுத்துவதில்லை. இவை மீன்வளத் தொழிலில் சிறிய வணிகப் பயன்பாட்டினைக் கொண்டுள்ளது. இம்மீன்கள் பஞ்சுகளை உண்டு, பவளப்பாறைகளை உணவாக உண்பதைத் தவிர்ப்பதால், மீன்வள ஆர்வலர்களால் இம்மீன் மீன் காட்சியகத்தில் வளர்ப்பதற்கு உகந்த பாதுகாப்பான மீனாக மதிப்பிடப்படுகிறது.
# அரச தேவதை மீன்

## மீன்காட்சித் தொட்டிகளில்

மீன் காட்சித் தொட்டிகளில் வளர்க்கப்படும் மீன்களுக்குச் சரியான வாழிடச் சூழலை வழங்குவதன் மூலம் செயற்கை வாழ்விடத்தில் வளர்க்கத் தயார் படுத்தலாம். மீன் தொட்டிகளில் வளர்க்கப்படும் தேவதை மீன்களுக்கு, உயிர் உணவு, உறைபதன உணவு, அல்லது உலர் உணவினை வழங்கி அதன் உணவுத் தேவையினை பூர்த்தி செய்யலாம். பெரிய கடல் தேவதை மீன், கிளாத்தி மீன், கோளமீன்கள், வன் தாக்க மீன் இனங்களான கோமாளி மீன் மற்றும் முள்வால் வகைமீன்களை தேவதை மீன்களுடன் வளர்ப்பதைத் தவிர்க்கவேண்டும்.
# அரச தேவதை மீன்

## இனப்பெருக்கம்

தேவதை மீன்கள் முட்டையிடுவதன் மூலம் இனப்பெருக்கம் செய்கின்றன. சினை விடுதல் பொதுவாக அந்தி அல்லது இரவில் நடக்கும். முட்டைகள் மற்றும் விந்தணுக்கள் மேல் நீரின் மேல்பகுதியில் இடுவதற்கு முன்பு இம்மீன்கள் சுழல் நடனத்தில் ஈடுபடுகின்றன.
# கராத்

**கராத்** (**Karad**) இந்தியாவின் மகாராட்டிரா மாநிலத்தின் சதாரா மாவட்டத்தில் கிருஷ்ணா ஆறும், கொய்னா ஆறும் கலக்குமிடத்தில் அமைந்த நகராட்சியுடன் கூடிய நகரம் ஆகும். இது மும்பையிலிருந்து 180 கி மீ., மற்றும் புனேவிலிருந்து 159 கி மீ தொலைவில் உள்ளது. மலைவாழிடங்களான மஹாபலீஸ்வர் மற்றும் பஞ்ச்கனி, கராத் நகரத்திலிருந்து 100 கி மீ தொலைவில் உள்ளது. இப்பகுதியில் கரும்பு அதிகம் பயிரிடப்படுகிறது. இந்நகரம் கடல்மட்டத்திலிருந்து 566 மீட்டர் உயரத்தில் உள்ளது.
# கராத்

## மக்கள் தொகை பரம்பல்

2011 ஆம் ஆண்டு இந்திய மக்கள் தொகை கணக்கெடுப்பின் படி, 11,395 வீடுகள் கொண்ட கராத் நகராட்சியின் மொத்த மக்கள்தொகை 53,879 ஆகும். அதில் ஆண்கள் 27,134 மற்றும் 26,745 பெண்கள் உள்ளனர். பாலின விகிதம் 1000 ஆண்களுக்கு 986 பெண்கள் வீதம் உள்ளனர். 6 வயதிற்குட்பட்ட குழந்தைகள் (10.10%) ஆக உள்ளனர். சராசரி எழுத்தறிவு 89.05% ஆக உள்ளது. மக்கள்தொகையில் இந்துக்கள் 66.72%, இசுலாமியர் 23.00%, பௌத்தர்கள் 5.45% மற்றும் பிறர் 0.26% ஆகவுள்ளனர். இந்நகரத்தில் பெரும்பான்மையோர் மராத்தி மொழி பேசுகின்றனர்.
# கராத்

## போக்குவரத்து

### சாலை

சென்னையிலிருந்து மும்பை வழியாக புது தில்லி செல்லும் தேசிய நெடுஞ்சாலை 48 கராத் நகரத்தின் வழியாகச் செல்கிறது.
# கராத்

## போக்குவரத்து

### தொடருந்து நிலையம்

கராத் நகரத்திற்கு 4 கி மீ தொலைவில் உள்ள ஒகலேவாடியில் மும்பை, கோலாப்பூர், பெங்களூர் நகரங்களை இணைக்கு தொடருந்து நிலையம் உள்ளது.
# கராத்

## பொருளாதாரம்

கரும்பு வேளாண்மை முக்கியத் தொழில் ஆகும். இங்கு உற்பத்தி செய்யப்பட்டும் கரும்புச் சர்க்கரை புகழ்பெற்றது.
# கராத்

## புகழ் பெற்றவர்கள்

- ஒய். பி. சவாண்
- காசாபா தாதாசாகேப் சாதவ்
- கோபால் கணேஷ் அகர்க்கர்
# சூலனூர் மயில்கள் உய்விடம்

**சூலனூர் மயில்கள் சரணாலயம்** அல்லது **மயிலதும்பாரா** (*Choolannur Pea Fowl Sanctuary* அல்லது *Mayiladumpara*) என்பது தென்னிந்திய மாநிலமான, கேரளத்தின், பாலக்காடு மாவட்டதில் உள்ள மயில்களுக்கான உய்விடமாகும். இந்த சரணாலயம் கோட்டாயிலிருந்து 7 கி.மீட்டர் தொலைவில் உள்ளது. 500 எக்டேர் பரப்பளவில் அமைந்துள்ள இந்த சரணாலயத்துக்குச் செல்ல அடர்ந்த காடுகள் வழியாக மலையேறிச் செல்லவேண்டும். அழகான இந்த சரணாலயத்தை பார்வையிட காலை அல்லது மாலை நேரமே சிறந்தது. இங்கு அரிய பறவை இனங்கள், மூலிகைகள் நிறைந்துள்ளன.
# மீன்கரா அணை

**மீன்கரா அணை** (*Meenkara Dam*) என்பது தென்னிந்தியாவின், கேரளத்தின், பாலக்காடு மாவட்டத்தில், பாரதப்புழா ஆற்றில் கலக்கும் காயத்திரி ஆற்றின் குறுக்கே கட்டப்பட்டுள்ள அணை ஆகும். இது பாலக்காட்டிலிருந்து 32 கி.மீ. தொலைவில் அமைந்துள்ளது. இந்த அணை 1964 ஆம் ஆண்டு கட்டப்பட்டது.  
இதன் அருகிலுள்ள தொடர்வண்டி நிலையம் சுமார் 37 கி.மீ. தொலைவில் உள்ள பாலக்காடு நகர தொடருந்து நிலையம். அருகிலுள்ள வானூர்தி நிலையம் சுமார் 78 கி.மீ. தொலைவில் உள்ள கோயம்புத்தூர் பன்னாட்டு வானூர்தி நிலையம் ஆகும்.
# திரைப்படம் மற்றும் தொலைக்காட்சி கல்லூரி (இந்தியா)

**புனே திரைப்படக் கல்லூரி** (**Film and Television Institute of India** (**FTII**) இந்திய அரசின் தகவல் மற்றும் ஒளிபரப்பு அமைச்சகத்தின் கீழ் புது தில்லியில் 1960-இல் துவக்கப்பட்டு, 1961-ஆண்டு முதல் திரைபடப் பயிற்சி வழங்கி வருகிறது.
1974-இல் இத்திரைப்படக் கல்லூரியை புனே நகரத்திற்கு மாற்றப்பட்டது.  
இந்த திரைப்படம் மற்றும் தொலைக்காட்சி கல்லூரி, பன்னாட்டு திரைப்படம் மற்றும் தொலைக்காட்சி பயிற்சி நிறுவனங்களின் மையமாக (International Liaison Centre of Schools of Cinema and Television) விளங்குகிறது.  
இந்தியத் திரைப்படம் மற்றும் தொலைக்காட்சி பயிற்சி நிறுவனத்தின் ஒரு அலகு, அருணாச்சலப் பிரதேச மாநிலத்தில் நிறுவப்பட்டுள்ளது. 2011-ஆம் ஆண்டு முதல் இத்திரைப்படக் கல்லூரி பட்டங்கள் வழங்கும் தொழில்நுட்ப தன்னாட்சிக் கல்வி நிலையமாக தரம் உயர்த்தப்பட்டது.
# திரைப்படம் மற்றும் தொலைக்காட்சி கல்லூரி (இந்தியா)

## படிப்புகள்

இத்திரைப்படக் கல்லூரி திரைப்பட இயக்கம், படத்தொகுப்பு, ஒளிப்பதிவு மற்றும் ஒலிப்பதிவு துறைகளில் மூன்றாண்டு முதுநிலை பட்டயப் படிப்புகளும்; நடிப்பு மற்றும் கலை இயக்குநர் பயிற்சியில் இரண்டு ஆண்டு பட்டயப் பயிற்சி படிப்புகளும்; கணினி வரைகலை மற்றும் அனிமேஷன் படிப்புகளில் ஒன்னறை ஆண்டு பட்டயப் படிப்புகளும் வழங்குகிறது. திரைப்பட திரைக்கதை எழுதும் பயிற்சிக்கு ஓராண்டு சான்றிதழ் படிப்பும் பயிற்றுவிக்கப்படுகிறது. மேலும் திரைபட இயக்குநர், மின்னியல் ஒளிப்பதிவு, வீடியோ படத்தொகுப்பு மற்றும் ஒலிப்பதிவு பயிற்சிக்கு ஓரான்டு பட்டமேற்படிப்பு சான்றிதழ் வழங்குகிறது.
# திரைப்படம் மற்றும் தொலைக்காட்சி கல்லூரி (இந்தியா)

## புகழ்பெற்ற பேரராசிரியர்கள்

- டேவிட் லீன்
- இஸ்திவான் கால்
- மணி கவுல்
- ரித்விக் காடக்
- சத்யஜித் ராய்
- டாம் ஆல்டர்
# திரைப்படம் மற்றும் தொலைக்காட்சி கல்லூரி (இந்தியா)

## புகழ்பெற்ற முன்னாள் மாணவர்கள்

- அடூர் கோபாலகிருஷ்ணன்
- பாலு மகேந்திரா
- செய பாதுரி பச்சன்
- சந்தோஷ் சிவன்
- முக்கேஷ் கண்ணா
- ஜி. முரளி
- நித்யா மேனன்
- ஓம் பூரி
- ரெசுல் பூக்குட்டி
- சபனா ஆசுமி
# தமிழ்நாடு மார்க்சிய லெனினியக் கட்சி

தமிழ்நாடு மார்க்சிய லெனினிய கட்சி தமிழ்நாட்டின் அரசியல் கட்சிகளில் ஒன்றாகும். டிசம்பர் 12 1992 அன்று கார்முகில் தலைமையில் தொடங்கப்பட்ட அரசியல் கட்சியாகும்.
நீண்ட காலமாக தேர்தல் நடவடிக்கையில் யாரையும் ஆதரிக்கவும் இல்லை
. தேர்தலில் பங்கேற்கவும் இல்லை. ஆனால் 2019 நாடாளுமன்ற தேர்தலில் திமுக தலைமையில் உருவான கூட்டணியை ஆதரித்தது.
இக்கட்சியின் சித்தாந்த அரசியல் அமைப்புத் தலைவராக தோழர் கார்முகில் உள்ளார்.
தோழர் கார்முகில் 7-5-1969 ஆண்டு பாவலரேறு பெருஞ்சிதிரனார், தமிழக விடுதலைப் படை ஒன்றை அமைக்கும் நோக்கில் கூட்டப்பட்ட நிகழ்வில் இரத்தக் கையழுத்து இட்டதாக பெருஞ்சித்திரனாரின் வாழ்க்கை குறிப்புகள் தெரிவிக்கின்றன. இதுவே தோழர் கார்முகில் அரசியல் வாழ்வு தொடக்கமாக கருதப்படுகிறது. இக்கட்சியின் முக்கிய வெளிப்படை அமைப்பு புரட்சிகர இளைஞர் முன்னணி ஆகும். 1980 இறுதியில் கார்முகில் தமிழ்நாடு அமைப்புக் குழு, (த.நா.அ.கு -TNOC) ,இ.பொ.க.(மா-லெ)) என்ற கட்சியை உருவாக்கினார்.. 1992ல் அரசியல் நிலைபாடுகளில் ஏற்பட்ட மாற்றம் காரணமாக தமிழ்நாடு மார்க்சிய லெனினியக் கட்சி - தநாமாலெக (Tamilnadu Marxist Leninist Party - TNMLP) என்று பெயர் மாற்றம் செய்யப்பட்டது. தநாமாலெக-விற்கும் தோழர் கார்முகிலே பொதுச்செயலாளராக தலைமையளித்து வருகிறார். இதன் செயல்கள் தமிழ் தமிழ் நாடு என்றுள்ளது. இதன் திட்டம் தமிழகத்தில் சோசலிச கம்யூனிச வாழ்வை ஏற்படுத்துவதாகும். இவ்வமைப்பு 2012ல் நமது கட்சி என்ற புத்தகத்தை வெளியிட்டுள்ளது. இப் புத்தகம் காரல்மார்க்ஸ் தொடங்கி வைத்த முதல் அகிலத்தின் கருத்துகளில் தொடங்கி இக்கட்சியின் நிலைபாடுகள் வரை தொடர்ச்சியாக விளக்குகிறது.
# விக்கிப்பீடியா:Statistics/weekly/6-Sep-2020
| 220 | Fæ | 0 | 1 | 0 | 0 | 0 | 0 | 0 | 1 | 44 |  |
| 221 | 117.193.198.227 | 0 | 1 | 0 | 0 | 0 | 0 | 0 | 1 | 137 |  |
| 222 | Elavarasan Devarajan-Eladev | 0 | 1 | 0 | 0 | 0 | 0 | 0 | 1 | 47 |  |
| 223 | Sundar | 0 | 0 | 0 | 0 | 0 | 0 | 1 | 1 | 0 |  |
| 224 | Gereon K. | 0 | 1 | 0 | 0 | 0 | 0 | 0 | 1 | 17 |  |
| 225 | Kishore178 | 0 | 0 | 0 | 0 | 0 | 0 | 1 | 1 | 0 |  |
| 226 | Ninaivugal raj | 0 | 0 | 0 | 0 | 0 | 0 | 1 | 1 | 0 |  |
| 227 | 1.38.57.206 | 0 | 1 | 0 | 0 | 0 | 0 | 0 | 1 | 0 |  |
| 228 | 219.75.68.57 | 0 | 1 | 0 | 0 | 0 | 0 | 0 | 1 | 0 |  |
| 229 | 27.5.201.120 | 0 | 1 | 0 | 0 | 0 | 0 | 0 | 1 | 0 |  |
| 230 | 2409:4072:6092:3397:49C4:576C:61AE:4089 | 0 | 1 | 0 | 0 | 0 | 0 | 0 | 1 | 0 |  |
| 231 | Selvasil | 0 | 0 | 0 | 0 | 0 | 0 | 1 | 1 | 0 | } |
# மீன் வள்ளம் அருவி

**மீன் வல்லம் அருவி** (*Meenvallam Waterfalls*) என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள அருவி ஆகும். தே. நெ. 213 இல் உள்ள பாலக்காடு – மனர்காடு பாதையில் உள்ள துப்புநாடு சந்திப்பில் இருந்து காடுகளுக்குள் 8 கி.மீ. தொலைவில் இந்த அருவி உள்ளது.  
மூன்று மெகா வாட் திறன் கொண்ட ஒரு சிறிய நீர் மின் ஆற்றல் திட்டத்தை மீன்வல்லத்தில் பாலக்காடு மாவட்டப் பஞ்சாயத்தால் கட்டப்பட்டுள்ளது. அருவியும் அதைச் சுற்றியுள்ள பகுதியும் பாலக்காடு வனப் பிரிவில் உள்ள ஒலவக்கோடு மலைத்தொடரின் துடிக்கோட் வான சம்ரக்ஷண சமிதியால் பாதுகாக்கப்பட்டு பராமரிக்கப் படுகின்றன. அருவியைச் சுற்றியுள்ள காடுகள் அமைதிப்பள்ளத்தாக்கு தேசியப் பூங்காவின் விரிவாக்கமாகும். இந்த அருவி பாலக்காட்டில் இருந்து 34 கி.மீ. தொலைவிலும், மன்னர்க்காட்டில் இருந்து 26 கி.மீ. தொலைவிலும் அமைந்துள்ளது.
# மாகோடோ குமாதா

**மாகோடோ குமாதா** (*Makoto Kumada*) என்பவர் சப்பான் நாட்டைச் சேர்ந்த ஒரு வேதியியலாளர் ஆவார். 1920 ஆம் ஆண்டு சனவரி மாதம் 17 அன்று இவர் பிறந்தார். முதலில் ஒசாகா நகர பல்கலைக்கழகத்தில் வேதியியல் பேராசிரியராகவும் பின்னர் 1983 ஆம் ஆண்டில் ஓய்வு பெறும் வரை சப்பானின் கியோட்டோ பல்கலைக்கழகத்திலும் இவர் பணிபுரிந்தார். 1972 ஆம் ஆண்டில், குமாதாவின் குழு பிரான்சில் பணிபுரியும் கோரியூ குழுவுடன் கிட்டத்தட்ட ஒரே நேரத்தில் நிக்கல்-வினையூக்கிய குறுக்கு இணைப்பு வினைகளை அறிவித்தது. குமாதா இணைப்பு வினை தற்போது இவரது பெயரைக் கொண்டு அறியப்படுகிறது. 2007 ஆம் ஆண்டு சூன் மாதம் 28 ஆம் நாள் குமாதா காலமானார்.
# புனர்ஜனி குகை

**புனர்ஜனி குகை** (*Punarjani Guha*) என்பது கேரள மாநிலத்தின், திருச்சூர் மாவட்டத்தில், திருவில்வமலையில் அமைந்துள்ள ஒரு பாறைக் குன்றில் அமைந்துள்ள 150 மீட்டர் இயற்கை சுரங்கப்பாதை ஆகும்.
# புனர்ஜனி குகை

## சடங்கு

இங்கு நூழல் (நுழைதல்) என்னும் சடங்கானது ஏகாதசி அன்று பக்தர்களால் மேற்கொள்ளப்படுகிறது. மலையாள மாதமான விருச்சிகத்தில், இந்த நாளானது *குருவாயூர் ஏகாதசி* அல்லது *விருச்சிகா ஏகாதசி* நாள் என்று அழைக்கப்படுகிறது. முதலில் பக்தர்கள் குன்றின் அருகே உள்ள *பாபனாசினி தீர்த்தத்தில்* குளிப்பர். பின்னர் பாறைக்குன்றின் ஒரு பக்கத்தில் ஊர்ந்து மறுபக்கம் வெளியேறி நூழல் சடங்கை நிறைவேற்றுவர். இ்வாறு செய்தால் செய்த பாவங்கள் தீரும் வீடுபேறு அடைந்து மறுபிறப்பு இருந்து என்று கருதப்படுகிறது.
# கொண்டா காப்பு

**கொண்டா காப்பு ** (*Konda Kapu*) என்பவர்கள் தொல்மூத்த பழங்குடியினராவர். இவர்கள் ஆந்திரப் பிரதேசம், தமிழ்நாடு மற்றும் தெலங்காணா போன்ற பகுதியில் வாழுகிறார்கள். இவர்களின் வாழ்வாதாரமாக இருப்பது வேட்டையாடுதலும், தேன் சேகரிப்பதும் ஆகும். இவர்கள் திராவிட மொழிக் குடும்பத்தைச் சார்ந்தவர்கள். இவர்கள் தெலுங்கு மொழியைப் பேசுகிறார்கள்.இந்தியாவில் 1981 ஆம் ஆண்டு எடுக்கப்பட்ட மக்கள்தொகை கணக்கெடுப்பின்படி, இவர்கள் 28033 பேர் ஆந்திராவிலும், 1524 பேர் தமிழ்நாட்டின் மலைப் பகுதிகளில் வாழுவதாக கூறப்படுகிறது.கொண்டா காப்பு சமூகத்தை சேர்த்தவர்கள் ஸ்ரீகாகுளம், விசாகப்பட்டினம் , விஜயநகரம்
மாவட்டங்களில் அடர்த்தியாக வசிக்கின்றனர். இவர்கள் மலைகளின் காவலர்கள் என்று அழைக்கப்படுகின்றனர். இச்சமூகத்தினர் எழுத்தறிவு 18.48% ஆகும்.
# சபிதா கான்

**சபிதா கான் ரோகில்லா** இரண்டாம் முகலாய பேரரசர் ஷா ஆலம் காலத்தில் ரோகில்லாக்கள் மக்களின் தலைவராக இருந்தவர். இவர் ரோஹில்லா சர்தார் நஜிப்-உத்-தவ்லாவின் மகனாவார். இவரது தந்தை தான் நஜிபபாத் என்ற நகரத்தை உருவாக்கியவர். சபிதா கான் 1761 ஆம் ஆண்டு நடந்த பானிபட் போரின் போது தனது தந்தையுடன் சண்டையிட்டதாக அறியப்படுகிறது. 1770 ஆம் ஆண்டு அக்டோபர் 30, அன்று இவரது தந்தை இறந்த பிறகு, சபிதா தலைமை பொறுப்பை ஏற்றார். இவரது ஆட்சியின் போது, மராட்டியர்கள் 1771 இல் டெல்லியையும் கைப்பற்றினர். பின்னர் 1772 இல் ரோஹில்கண்டையும் கைப்பற்றினர். இதன் காரணமாக சபிதா கான் அவாத் நவாப், சுஜா-உத்- தவ்லாவின் முகாமுக்கு தப்பி ஓடும் சூழலுக்கு தள்ளபப்ட்டார்.
# அங்கிடி செட்டியார்

**அங்கிடி வீரைய செட்டியார்** (Angidi Verriah Chettiar ) (29 ஏப்ரல் 1928 - 15 செப்டம்பர் 2010) மொரிசியசின் அரசியல்வாதியான இவர், தான் செப்டம்பர் 2010 இல் இறக்கும் வரை மொரிசியசின் துணை குடியரசு தலைவராக இரண்டு முறை பணியாற்றினார்.
# அங்கிடி செட்டியார்

## ஆரம்ப கால வாழ்க்கை

இவர் இந்திய மாநிலமான தமிழ்நாட்டின் விருதுநகர் மாவட்டத்தில் அருப்புக்கோட்டையில் பிறந்தார். இவர் தனது 10 வயதில் மொரிசியசுக்கு வந்தார்.. இவரது குடும்பத்தினர் வர்த்தகர்கள் ஆவர்.
# அங்கிடி செட்டியார்

## அரசியல் வாழ்க்கை

இவர் தனது அரசியல் வாழ்க்கை முழுவதும் மொரிசியசு தொழிலாளர் கட்சியின் தீவிர உறுப்பினராக இருந்தார். 50 ஆண்டுகளுக்கும் மேலாக கட்சியில் பணியாற்றிய இவர், சில தசாப்தங்களாக கட்சியின் பொருளாளர் பதவியை வகித்தார். மொரிசியசின் துணைத் தலைவராக நியமிக்கப்படுவதற்கு முன்பு, இவர், பல ஆண்டுகளாக சட்டமன்ற உறுப்பினராக இருந்தார். அரசாங்க தலைமை கொறடாவாகவும், இறுதியில் பிரதமர் சர் சிவசாகர் ராம்கூலம் அரசாங்கத்தில் 1980 முதல் 1982 வரை அமைச்சராகவும் பணியாற்றினார்.  
1997 முதல் 2002 வரை முதல் முறையாக துணைகுடியரசு தலைவராக பணியாற்றினார். மேலும் 2002 ஆம் ஆண்டில் காசம் உதீம் பதவி விலகியபோது இவர் சில காலம் பொறுப்பிலிலுருந்தார். இருப்பினும், சர்ச்சைக்குரிய பயங்கரவாத எதிர்ப்பு மசோதாவில் கையெழுத்திட மறுத்து இவர் பதவி விலகினார். இந்த மசோதா முஸ்லிம்களுக்கு பாரபட்சமானது என்று கூறினார். அதன்பிறகு உச்சநீதிமன்ற நீதிபதியான அரி ரங்க பிள்ளைக்கு குடியரசு தலைவர் பதவி வழங்கப்பட்டது.  
தற்போதைய மொரிசியசு தொழிலாளர் கட்சியின் தலைவரான நவின்சந்திரா ராம்கூலம் மீண்டும் ஆட்சிக்கு வந்த பிறகு, இவர் இரண்டாவது முறையாக மொரிசியசின் குடியரசு தலைவர் அனெரூட் ஜக்நாத்த்தால் 2007 இல் மொரிசியசின் துணைக் குடியரசு தலைவரக மீண்டும் நியமிக்கப்பட்டார்.  
2010 செப்டம்பர் 15 அன்று துணைக் குடியரசு தலைவராக பணியாற்றியபோது இவர் இறந்தார். இவர் இறப்பதற்கு சில மாதங்களுக்கு முன்பு உடல்நலப் பிரச்சினைகளால் அவதிப்பட்டார். இவருக்கு நான்கு மகன்களும் ஒரு மகளும் உள்ளனர். மற்றொரு மகன் ஏற்கனவே இறந்துவிட்டார்.
# மோனிக் ஓசான் பெல்லிபியாவ்

**அக்னசு மோனிக் ஓசான் பெல்லிபியாவ்** (Agnès Monique Ohsan Bellepeau) (பிறப்பு: 1942) இவர் ஓர் மொரிசிய அரசியல்வாதியாவார். இவர், 2010 நவம்பர் முதல் 2016 ஏப்ரல் வரை மொரிசியசின் துணை க்குடியரசு தலைவராக இருந்தார். அதிபர் அனெரூட் ஜக்நாத் பதவி விலகி கைலாசு புர்யாக் பதவிக்கு வரும் வரை (2012 மார்ச் 31 முதல் 2012 சூலை 21) மொரிசியசின் துணைக் குடியரசு தலைவராக இருந்தார். கைலாசு புர்யாக் பதவி விலகி அமீனா குரிப் பதவியேற்பு வரை இவர் மீண்டும் 2015 மே 29 முதல் 2015 சூன் 5 வரை குடியரசு தலைவராக பொறுப்பிலிருந்தார்.
# மோனிக் ஓசான் பெல்லிபியாவ்

## தொழில்

இவர் ஒரு பத்திரிகையாளராகவும், தேசிய தொலைக்காட்சி நிறுவனமான மொரிசியசு ஒலிபரப்புக் கூட்டு நிறுவனத்தில் செய்தி அறிவிப்பாளராகவும் இருந்தார்.  
இவர் நாடாளுமன்றத் தேர்தலில் வெற்றி பெற்றார். துணைக் குடியரசு தலைவர் அங்கிடி செட்டியார் இறந்ததைத் தொடர்ந்து 2010 நவம்பர் 12 அன்று துணைக் குடியரசு தலைவராக நியமிக்கப்பட்டார். தேசிய சட்டமன்ற உறுப்பினர்கள் அனைவராலும் மொரிசியசின் முதல் பெண் துணை துணைக் குடியரசுத் தலைவராக ஒருமனதாக தேர்ந்தெடுக்கப்பட்டார். இவர் மொரிசியசு தொழிலாளர் கட்சியின் உறுப்பினராக இருந்தார். பின்னர் கட்சியின் தலைவரானார். இவரது தந்தை பார்தலோமி ஓசான் கட்சியின் நிறுவன உறுப்பினராக இருந்தார்.  
2012 மார்ச் 30 அன்று, மொரிசியசு அதிபர் அனெரூட் ஜக்னாத் நாட்டின் பிரதமருடனான மோதலுக்குப் பிறகு பதவி விலகி, அதிபர் பதவி துணை துணைக் குடியரசு தலைவரான இவரிடம் ஒப்படைத்தார். 2012 சூலை 21 அன்று கைலாஷ் புர்ரியாக் முறையான அதிபராக பதவி ஏற்றார்.  
2015 மே 29 அன்று, அதிபர் கைலாஷ் புர்ரியாக் பதவி விலகியதை அடுத்து மீண்டும் இவர் பொறுப்பு குடியரசு தலைவராக பதவியேற்றுக் கொண்டார். 2015 சூன் 5 அன்று அமீனா குரிப் முறையான குடியரசு தலைவர் பதவி ஏற்றார்.
# மோனிக் ஓசான் பெல்லிபியாவ்

## சொந்த வாழ்க்கை

இவர் ஒரு தொழிலதிபராக இருந்த ஏவ்சு ஜோசப் பெல்லிபோ என்பவரை மணந்தார். இவரது கணவர் இவர் துணைக் குடியரசுத் தலைவராக பதவியேற்ற மூன்று நாட்களுக்குப் பிறகு, 2010 நவம்பர் 16 அன்று இறந்தார்.
# இரவீந்திரநாத் குருபரன்

**சர் இரவீந்திர குருபரன்** (Sir Rabindrah Ghurburrun) (1928-2008) இவர் 1992 முதல் 1997 வரை மொரிசியசின் துணைக் குடியரசு தலைவராக இருந்தார். மொரிசியசு தொழிலாளர் கட்சியின் உறுப்பினராக தனது அரசியல் வாழ்க்கையைத் தொடங்கினார். எவ்வாறாயினும், தொழிற்கட்சி எதிர்க்கட்சியாக இருந்தபோது மொரிசியப் போராளி இயக்கம் - போராளி சோசலிச இயக்க கூட்டணி அரசாங்கத்தால் துணைக் குடியரசு தலைவராக நியமிக்கப்பட்டார்.  
தொழில் ரீதியாக ஒரு வழக்கறிஞரான இவர் ஆக்சுபோர்டு பல்கலைக்கழகத்தில் படித்தார். இந்தியாவுக்கான மொரிசியசின் முதல் தூதராக இருந்தார். பின்னர் பிரதமர் இந்திரா காந்தி இவரை இந்தியாவின் கடைசி மகாராஜாவைப் போல நடந்து கொண்டார் என்று விவரித்தார்  
இவர் தனது 79 வயதில் பாரிஸில் காலமானார்.
# பார்லன் வையாபுரி

**பரமசிவம் பிள்ளை "பார்லன்" வையாபுரி** ( Paramasivum Pillay "Barlen" Vyapoory) ( பிறப்பு 1945/46) இவர் ஓர் மொரிசிய அரசியல்வாதி ஆவார். இவர் 2016 ஏப்ரல் முதல் நவம்பர் 2019 வரை மொரிசியசின் துணைக் குடியரசு தலைவராக பணியாற்றினார்.  
இவர் முன்பு தென்னாப்பிரிக்காவில் மொரிசியசு குடியரசின் தூதராகப் பணியாற்றினார். இவர் அந்த அமைப்பின் தலைவராக பல சந்தர்ப்பங்களில் பணியாற்றியுள்ளார். இவர் போர்க்குணமிக்க சோசலிச இயக்கத்தின் உறுப்பினர்.  
அமீனா குரிப் பதவி விலகிய பின்னர், இவர் 2019 நவம்பர் 26 அன்று மொரிசியசின் பொறுப்பு குடியரசு தலைவரக பணியாற்றினார்.
# சாபர் அகமத் நிசாமி

**சாபர் அகமத் நிசாமி** (*Zafar Ahmad Nizami*, 25 நவம்பர் 1939 — 23 ஏப்ரல் 2009) ஓர் இந்திய எழுத்தாளர், கவிஞர், நூலாசிரியர் ஆவார். இவர் ஜாமியா மில்லியா இஸ்லாமிய பல்கலைக்கழகத்தில் அரசறிவியல் பேராசிரியராக 30 வருடங்கள் பணி செய்தார். மேலும் மெமாரன்-இ-ஜாமியா, இந்துஸ்தான் கே சந்த் சியாசி ரஹ்னுமா, மௌலானா ஆசாத் கி கஹானி மற்றும் தாரிக்-இ-ஹிந்த்: அஹ்-இ-ஜதீத் ஆகிய புத்தங்களை எழுதியுள்ளார்.
# சாபர் அகமத் நிசாமி

## வாழ்க்கைச் சுருக்கம்

நிசாமி 1933, நவம்பர் 25 அன்று இராஜஸ்தானின் பிரதாப்கர் என்ற இடத்தில் பிறந்தார். இவர் உஜ்ஜைனில் உள்ள விக்ரம் பல்கலைகழகத்தில் ஆங்கில மொழியில் முதுகலைப் பட்டமும் (1959), அரசறிவியலில் முதுகலைப் பட்டமும் (161) பெற்றுள்ளார். இவர் ஜோரா, ரத்லம், சேஹோர், தடியா கல்லூரிகளில் விரிவுரையாளராக பணி செய்தார். பிறகு ஜாமியா மில்லியா இஸ்லாமிய பல்கலைகழகத்தில் அரசறிவியலில் துறையில் பேராசிரியராக பணி செய்தார். பின்பு அந்த துறையின் தலைவராக பொறுப்பேற்றார்.  
மேலும் இவர் டெல்லியில் உள்ள குறிக்கோள் படிப்புக்கான ஆய்வு மையத்தின் இயக்குனராகவும் பணி செய்துள்ளார்.2001 ஆம் ஆண்டு ஜாமியா மில்லியா பல்கலைக்கழகத்தில் இருந்து ஓய்வுப் பெற்றார். 2009 ஆம் ஆண்டு ஏப்ரல் 23 அன்று டெல்லியில் இறந்தார்.  
- *மெமரோன்-இ-ஜாமியா* (உருது) - ( ஜாமியா மில்லியா இஸ்லாமியாவின் நிறுவனர்கள்).
- *இந்துஸ்தான் கே சந்த் சியாசி ரஹ்னுமா*
- *மவுலானா ஆசாத் கி கஹானி*
- *தராக்-இ-ஹிந்த்: அஹத்-இ-ஜாதீத்*
- *நவீன இந்தியாவின் பில்டர்கள் : ஹக்கீம் அஜ்மல் கான்*
- *டாக்டர் ஜாகிர் உசேன்: ஒரு சித்திர வாழ்க்கை வரலாறு*
- *கல்மி காக்*
- *ஆசாதி-இ-ஹிந்த் கி ஜடோஜாத் மை முசல்மனோ கா கிர்தார் (தொகுதி 1)*
- *ஜமாத்-இ-இஸ்லாமி: பிரிவினைவாதத்தின் முன்னோடி*
# சாபர் அகமத் நிசாமி

## மரபு

பின்வரும் ஆராய்ச்சி ஆய்வுகள் நிசாமியால் வழிநடத்தப்படுகின்றன:  
- *வெகுஜன மக்களை அணிதிரட்டலின் காந்திய நுட்பம்* - மதன் மோகன் வர்மாவால்.
- *இஸ்லாமிய இராஜதந்திரம்* - முகமது அலி நசீர் ஹோமூத்.
- சுமன் சவுத்ரி எழுதிய *ஆசியான் எண்ணிக்கையுடன் இந்தியாவின் அரசியல் மற்றும் பொருளாதார ஒத்துழைப்பு பற்றிய ஆய்வு* .
# பொன். சிவபாலன்

**பொன். சிவபாலன்** (1952 – 11 செப்டம்பர் 1998) இலங்கைத் தமிழ் அரசியல்வாதியும், யாழ்ப்பாண மாநகர முன்னாள் முதல்வரும் ஆவார்.  
சிவபாலன் தமிழர் விடுதலைக் கூட்டணியின் சார்பில் யாழ்ப்பாண மாநகரசபை உறுப்பினராகத் தேர்ந்தெடுக்கப்பட்டவர். யாழ்ப்பாண முதல்வராக இருந்த சரோஜினி யோகேஸ்வரன் 1998 மே 17 இல் விடுதலைப் புலிகளால் படுகொலை செய்யப்பட்டதை அடுத்து பொன். சிவபாலன் யாழ்ப்பாண முதல்வரானார். 1998 செப்டம்பர் 11 இல் யாழ்ப்பாண மாநகர சபையில் இடம்பெற்ற கிளைமோர் குண்டுவெடிப்பில் பொன் சிவபாலன் கொல்லப்பட்டார். இவருடன் இலங்கைத் தரைப்படையின் யாழ்ப்பாண நகரத் தளபதி சுசாந்த மெண்டிஸ், மற்றும் கப்டன் இராமநாயக்க, யாழ்ப்பாண நகரின் மூத்த காவல்துறை அதிகாரி சந்திரா பெரேரா உட்பட ஆறு இராணுவ, காவல்துறை அதிகாரிகளும், ஐந்து பொது மக்களும் கொல்லப்பட்டனர். இத்தாக்குதலை விடுதலைப் புலிகளே நடத்தினர் எனக் குற்றம் சாட்டப்பட்டது. சிவபாலனின் இறப்பிற்குப் பின்னர், முதல்வர் பதவி அதிகாரபூர்வமாகக் கலைக்கப்பட்டு அதன் நிருவாகம் நேரடியாக அரச அதிபரின் கீழ் கொண்டுவரப்பட்டது.
# ஜெயப்பிரகாஷ் நாராயணன் ஸ்மிரிதிவனம் மற்றும் மான் பூங்கா

**லோக்நாயக் ஜெயப்பிரகாஷ் நாராயணன் ஸ்மிரிதிவனம் மற்றும் மான் பூங்கா** (*Loknayak JP Smrithi Vanam and Deer Park*) என்பது இந்தியாவில், கேரள மாநிலத்தின், பாலக்காடு மாவட்டத்தில் உள்ள ஒரு பூங்காவனம் ஆகும். பாலக்காட்டிலிருந்து சுமார் 22 கி.மீ. தொலைவில் அமைந்துள்ள இது, வாளையார் காப்புக்காட்டின் விரவுப்பகுதி ஆகும். இந்த மான் பூங்காவனது இயறைகையான சூழலில் சுதந்திரமாக நடமாடும் விலங்குகளைக் காணும் வாய்ப்பை அளிக்கிறது. இங்கு யானை சவாரி வசதியும் உள்ளது.
# தொலைக்காட்சி உரிமம் அடிப்படையில் இந்திய மாநிலங்களின் பட்டியல்

இது ஒரு தொலைக்காட்சி உரிமம் அடிப்படையில் தரவரிசைப்படுத்தப்பட்ட **இந்திய** **மாநிலங்களின்** பட்டியல் ஆகும். 13 மார்ச் 2012 அன்று இந்திய அரசாங்கத்தின் உள்துறை அமைச்சகம் "வீட்டுவசதி மற்றும் வீட்டுவசதி கணக்கெடுப்பு" இன் கீழ் விரிவான புள்ளிவிபரங்களை வெளியிட்டது. 2011 இல் நடத்தப்பட்ட மக்கள் தொகை கணக்கெடுப்பில் சேகரிக்கப்பட்டது. 2011 ஆம் ஆண்டு நடந்த மக்கள் தொகை கணக்கெடுப்பு முடிவுகளின்படி இந்தியாவில் யூனியன் பிரதேசங்களில் தில்லி 88% மாநிலங்களில் தமிழ்நாடு 87% அதிக தொலைக்காட்சி உரிமையைக் கொண்டுள்ளது. பீகார் மாநிலங்களில் மிகக் குறைந்த தொலைக்காட்சி உரிமையை 14.5% கொண்டுள்ளது.  
2001 மற்றும் 2011 க்கு இடையில் தொலைக்காட்சிகள் வைத்திருக்கும் இந்திய குடும்பங்களின் சதவீதம் 31.6% 2001 இருந்து 47.2% ஆக 2011 ஆக அதிகரித்துள்ளது.
| 1 | *தில்லி* | 88.0 | 74.5 |  |
| --- | --- | --- | --- | --- |
| 2 | தமிழ்நாடு | 87.0 | 39.5 |  |
| 3 | பஞ்சாப் | 82.6 | 67.7 |  |
| 4 | *சண்டினர்* | 82.5 | 73.9 |  |
| 5 | கேரளம் | 76.8 | 38.8 |  |
| 6 | இமாச்சலப் பிரதேசம் | 74.4 | 53.3 |  |
| 7 | *அந்தாமன் நிக்கோபார் தீவுகள்* | 68.5 | 52.4 |  |
| 8 | அரியானா | 67.9 | 53.0 |  |
| 9 | *இலட்சத்தீவுகள்* | 64.1 | 33.4 |  |
| 10 | உத்திராகண்டம் | 62.0 | 42.9 |  |
| 11 | *தமனும் தியூவும்* | 61.0 | 49.3 |  |
| 12 | கருநாடகம் | 60.0 | 37.0 |  |
| 13 | ஆந்திரப் பிரதேசம் (சேர்த்து தெலங்காணா) | 58.8 | 31.5 |  |
| 14 | மகாராட்டிரம் | 56.6 | 44.1 |  |
| 15 | மிசோரம் | 55.1 | 48.3 |  |
| 16 | சிக்கிம் | 54.7 | 30.9 |  |
| 17 | குசராத்து | 53.8 | 38.7 |  |
| 18 | சம்மு காசுமீர் | 51.0 | 40.7 |  |
| 19 | மணிப்பூர் | 47.4 | 24.2 |  |
| Overall | **இந்தியா** | **47.2** | **31.6** |  |
| 20 | *தாத்ரா - நகர் அவேலி* | 47.2 | 27.8 |  |
| 21 | திரிபுரா | 44.9 | 23.7 |  |
| 22 | அருணாசலப் பிரதேசம் | 41.1 | 25.7 |  |
| 23 | நாகாலாந்து | 37.9 | 18.1 |  |
| 24 | ராசத்தான் | 37.6 | 28.1 |  |
| 25 | மேற்கு வங்காளம் | 35.3 | 26.6 |  |
| 26 | மேகாலாயா | 33.7 | 20.9 |  |
| 27 | உத்திரப் பிரதேசம் | 33.2 | 25.0 |  |
| 28 | மத்தியப் பிரதேசம் | 32.1 | 29.6 |  |
| 29 | சத்தீசுகர் | 31.3 | 21.5 |  |
| 30 | அசாம் | 27.5 | 18.3 |  |
| 31 | சார்க்கண்ட் | 26.8 | 17.2 |  |
| 32 | ஒடிசா | 26.7 | 15.5 |  |
| 33 | பீகார் | 14.5 | 9.1 | } |
# அகுர்தி

**அகுர்தி** (**Akurdi**) முன்னர் இப்பகுதி மகாராட்டிரா மாநிலத்தின் புனே மாவட்டத்தில் உள்ள ஹவேலி தாலுகாவின் ஒரு பகுதியாக இருந்தது. 2011-ஆம் ஆண்டிற்குப் முன்னர் 387 ஹெக்டேர் பரப்பு கொண்ட அகுர்தி பகுதி பிம்பிரி-சிஞ்ச்வடு மாநகராட்சியில் இணைக்கப்பட்டது. அகுர்தி குடியிருப்புகளும், தொழிற்சாலைகளும் அதிகம் கொண்டதாகும். இது பழைய புனே - மும்பை சாலையில் அமைந்துள்ளது. இதனருகே அமைந்த ஹிஞ்சவடியில் இராஜிவ் காந்தி கணினி தொழிநுட்ப பூங்கா உள்ளது. அகுர்தி புனே நகரத்திற்கு வடகிழக்கே 20 கிலோ மீட்டர் தொலைவில் உள்ளது. ஆகுர்டி தொடருந்து நிலையம்
புனே சந்திப்பு தொடருந்து நிலையத்துடன் இணைக்கிறது.
# அகுர்தி

## இதனையும் காண்க

- பிம்பிரி-சிஞ்ச்வடு மாநகராட்சி
# காசம் உதீம்

**காசம் உதீம்** (Cassam Uteem) (22 மார்ச் 1941 அன்று போர்ட் லூயிசில் பிறந்தார்) மொரிசியசு குடியரசுத் தலைவராக 1992 ஜூன் 30 முதல் 2002 பிப்ரவரி 15 வரை பணியாற்றிய மொரிசிய அரசியல்வாதி ஆவார். இவர் மொரிசியசில் மிக நீண்ட காலம் குடியரசுத் தலைவராக ஒன்பது ஆண்டுகள் பணியாற்றினார் .
# காசம் உதீம்

## கல்வி

இவர், தனது மேல்நிலைக் கல்வியை போர்ட் லூயிசிலுள்ள பேரரசின் கல்லூரியில் பயின்றார். பின்னர் இவர் பிரன்ஸுக்குச் சென்று பாரிஸ் VII பல்கலைக்கழகத்தில் படித்தார். அங்கு கலையில் இளங்கலை பட்டமும், உளவியலில் முதுகலை பட்டமும் பெற்றார். மொரிசியசு பல்கலைக்கழகத்தில் சமூகப் பணிக்கான சான்றிதழ் பட்டத்தையும் பெற்றுள்ளார். இவரது பதவிக்காலம் 2002 சூனில் முடிவடைந்து, அங்கிடி செட்டியார் குடியரசுத் தலைவராக நியமிக்கப்பட்டார்.  
2014 நவம்பர் 10 அன்று, இவர் ஐக்கிய நாடுகள் அவைப் பொதுச்செயலாளரின் சிறப்புத் தூதராகவும், புருண்டியிலுள்ள ஐக்கிய நாடுகளின் தேர்தல் கண்காணிப்பு திட்டத்தின் தலைவராகவும் நியமிக்கப்பட்டார்
நவம்பர் 2014 இல் திரு. கஸ்ஸாம் சர்வதேச இயக்கத்தின் ஏடிடி நான்காம் உலகின் தலைவராக தேர்ந்தெடுக்கப்பட்டார்.
# லக்கிடி, பாலக்காடு

**லக்கிடி** அல்லது **லக்கிடி பெருர்** (*Lakkidi or Lakkidi Perur*) என்பது இந்தியாவின், கேரளத்தின் ,பாலக்காடு மாவட்டத்தின் ஒற்றைப்பாலம் வட்டத்ததில் உள்ள ஒரு சிற்றூராகும். இது &nbsp; பாலக்காடு - பட்டம்பி சாலையில் பாலக்காடுக்கு மேற்கே 23 கி.மீ. தொலைவில் அமைந்துள்ளது. அருகிலுள்ள நகரம் 10 கி.மீ. தொலைவில் உள்ள ஒற்றைப்பாலம் ஆகும். இது மாநிலத் தலைநகரான திருவனந்தபுரத்தில் இருந்து 303 கி.மீ. தொலைவில் அமைந்துள்ளது. லக்கிடி ஊரின் அஞ்சல் குறியீட்டு எண் 679301 மற்றும் தொலைபேசி குறியீடு 0466 ஆகும்.
# லக்கிடி, பாலக்காடு

## வரலாறு

இந்த இடம் முதலில் வள்ளுவநாடு ஸ்வரூபம் ஆட்சியின் ஒரு பகுதியாக இருந்தது. வள்ளுவநாடு என்பது தென்னிந்தியாவின் தற்போதைய கேரள மாநிலத்தில் இடைக்கால சிற்றரசாக இருந்தது, தெற்கில் பாரதப்புழா ஆற்று முதல் வடக்கில் பந்தலூர் மலை வரையிலும், மேற்கில் அரபிக் கடலாலின் பொன்னானி, துறைமுகத்திலிருந்தும், கிழக்கில் அட்டப்பாடி மலைகளாலுக்கு இடையிலும் இந்த அரசு இருந்தது.  
லக்கிடியைச் சேர்ந்த கிள்ளிக்குறிச்சி மங்கலம் 18 ஆம் நூற்றாண்டய கவிஞர் குஞ்சன் நம்பியார் பிறந்த இடமாகும். இவர் துள்ளல் ஆட்டம் மற்றும் அதற்கான பாடல்களுக்கான மதிப்பைத் தேடித்தந்தார். மலையாள இலக்கியத்தில் நய்யாண்டி பாணியை புகுத்திய இவர் பிறந்த இல்லம் கேரள அரசால் நினைவில்லமாக பாதுகாக்கபட்டுவருகிறது.
# மகபூப் சகீதி

**மகபூப் சகீதி** (2 பிப்ரவரி 1929 - 8 ஏப்ரல் 2006) ஓர் இந்திய அரசியல்வாதி. மேற்கு வங்க<nowiki/>த்தின் கத்வா நாடாளுமன்ற தொகுதிக்கு 1996 முதல் தனது இறப்பு வரை நாடாளுமன்ற உறுப்பினராக இருந்தார்.
# மகபூப் சகீதி

## வாழ்க்கை வரலாறு

மகபூப் 1929 ஆம் ஆண்டு பிப்ரவரி 2 அன்று மேற்கு வங்கம் சுரியில் பிறந்தார். இந்திய தேசிய இராணுவ<nowiki/>த்தில் இராணுவ வீரராக சேவையாற்றியவர். இவர் ஷாநவாஸ்கான் தலைமையில் பிரித்தானிய படைகளுக்கு எதிராக சண்டையிட்டார். இவர் மேற்கு வங்கத்தில் விவசாயிகளை ஒருங்கிணைக்கும் தலைவர்களில் மிக முக்கியமானவர். மேலும் இவர் இடதுசாரிகளின் கலாச்சார அமைப்பிலும், இந்திய மக்களின் நாடக அமைப்பிலும் தொடர்புடையவர்.
# மகபூப் சகீதி

## அரசியல் வாழ்க்கை

மகபூப் மார்க்சிஸ்ட் கம்யுனிஸ்ட் கட்சி<nowiki/>யை சேர்ந்தவர். மேற்கு வங்கத்தின் பாடர் சட்டமன்ற தொகுதியின் சட்டமன்ற உறுப்பினராக 1991 முதல் 1996 வரை இருந்தார். இந்த காலகட்டத்தில் மகபூப் விலங்குகள் வள மேம்பாட்டு, சிறுபான்மையினர் விவகாரம், ஹஜ் மற்றும் வக்பு ஆகிய துறையின் அமைச்சராக இருந்தார். பிறகு 1996 முதல் கத்வா தொகுதியில் நாடாளுமன்ற உறுப்பினராக இருந்தார். நாடாளுமன்ற உறுப்பினராக இருந்தபோது நாடாளுமன்றத்தின் பல்வேறு குழுவில் அங்கம் வகித்தார்.
# கைலாசு புர்யாக்

**இராஜ்கேசுவர் புர்யாக்** (Rajkeswur Purryag) (பிறப்பு: 1947 திசம்பர் 12) **கைலாசு புர்யாக்** என்றும் அழைக்கப்படும் இவர், ஒரு முன்னாள் மொரிசியசு அரசியல்வாதி ஆவார். இவர் 2012 முதல் மே 2015 வரை மொரிசியசின் குடியரசுத் தலைவராகப் பணியாற்றினார். மொரிசியசின் தேசிய சட்டமன்றத்தால் ஐந்தாவது குடியரசுத்தலைவராகத் தேர்ந்தெடுக்கப்பட்ட இவர், 2012 சூலை 21 அன்று பதவியேற்றார். அனெரூட் ஜக்நாத் 2003 முதல் ஒன்பது ஆண்டுகள் குடியரசுத்தலைவராக இருந்து 2012 மார்ச் மாதம் பதவி விலகிய பின்னர் இவர் அப்பதவிக்கு நியமிக்கப்பட்டார். இவர், முன்பு நாடாளுமன்ற உறுப்பினராகவும், அமைச்சராகவும், தேசிய சட்டமன்றத்தின் சபாநாயகராகவும் பணியாற்றினார். இவர் 1976 இல் சிறு வயதிலேயே அரசியல் அரங்கில் அறிமுகமானார். இவரது பெரிய தாத்தா இலட்சுமண் பரியாக் சுமார் 150 ஆண்டுகளுக்கு முன்பு மொரிசியசுக்கு ஒப்பந்தத் தொழிலாளராகப் பணிபுரிந்தார்.
# கைலாசு புர்யாக்

## சுயசரிதை

இவர் 1947 திசம்பர் 12 அன்று மொரிசியசிலுள்ள கேம்ப் போக்ரூக்சில் பிறந்தார். இவர் ஒரு பீகாரி மொரிசியனாவார். இவரது மூதாதையர்கள் இந்திய மாநிலமான பீகாரில் இருந்து வந்தவர்கள். இவர் சிறீ சம்புநாத் அரசுப் பள்ளியிலும் பின்னர் மொரிசியசுக் கல்லூரியிலும் பயின்றார். இவர் 1973 இல் வழக்கறிஞராக பதவியேற்றார். அதே ஆண்டு இவர் மொரிசிய தொழிலாளர் கட்சியில் சேர்ந்தார். இவர் 1984 இல் கட்சியின் பொதுச் செயலாளராகவும், 1995 இல் தலைவராகவும் ஆனார்.  
பிரவாசி பாரதிய சம்மானைப் பெறுகிறார் ]]
# போத்துண்டி அணை

**போத்துண்டி அணை** (*Pothundi Dam*) என்பது தென்னிந்தியாவின் கேரள மாநிலத்தின் பாலக்காடு மாவட்டத்தில் போத்துண்டி கிராமத்திற்கு அருகிலுள்ள பாசன பயன்பாட்டுக்கான அணை ஆகும். 19 ஆம் நூற்றாண்டில் கட்டப்பட்ட இந்த அணை இந்தியாவின் பழமையான அணைகளில் ஒன்றாக கருதப்படுகிறது. இது பாலக்காடு மாவட்டத்தில் பரப்பளில் பரவியள்ளது. இந்த அணையானது நெம்மாரா, அயலூர், மெலர்கோடு பஞ்சாயத்துக்களின் குடிநீர் தேவையை நிறைவு செய்கிறது. மண் அணையின் அசாதாரண அம்சம் அகடு சுவர் ஆகும், இது வெல்லம் மற்றும் சுண்ணாம்பு கலவையுடன் கட்டப்பட்டுள்ளது.  
நீர்த்தேக்கத்தின் கரையில் நடைபெறும் பிரபலமான திருவிழாவானது நெம்மாரா வலெங்கி வேலா விழா என்று அழைக்கப்படுகிறது.
# போத்துண்டி அணை

## இடவியல்

இந்த அணையானது அய்லாம்புழா ஆற்றின் துணை ஆறுகளான மீனிச்சிலாடிபுழா மற்றும் பாடிபுழா ஆறுகளுக்கு குறுக்கே போத்துண்டி கிராமத்தில் கட்டப்பட்டுள்ளது. நெல்லியம்பதி மலைகளின் பின்னணியில் இந்த ஆறுகள் சுமார் 400 மீட்டர் (1,300 அடி) உயரத்தில் இணைகின்றன. இந்த ஆறுகளின் நீர்ப்பிடிப்புப் பகுதியான பகுதியில் தேக்கு மரங்கள் அடர்த்தியாக கொண்ட காடுகள் நிறைந்துள்ளன. சித்தூர் வட்டத்தில் உள்ள இந்த அணையானது நெம்மாராவிலிருந்து சுமார் தொலைவிலும், பாலக்காட்டில் இருந்து தொலைவிலும், நெல்லியம்பதியிலிருந்து தொலைவிலும் அமைந்துள்ளது.
# போத்துண்டி அணை

## வரலாறு

19 ஆம் நூற்றாண்டில் நீர்ப்பாசனத்திற்காக கட்டப்பட்ட இந்த அணையானது 1971 ஆம் ஆண்டில் ரூ .23.425 மில்லியன் செலவில் முடிக்கப்பட்ட நடுத்தர நீர்ப்பாசன திட்டமாக உருவாக்கப்பட்டது. அணை நீரானது பாசனத் தேவைக்கு மட்டுமல்லாமல் உள்நாட்டு மீன்வளத் திட்டத்தின் ஒரு பகுதியாகவும் உள்ளது.
# காமெடி கேங்ஸ்டர்ஸ்

**காமெடி கேங்ஸ்டர்ஸ்** என்பது ஜீ தமிழ் தொலைக்காட்சியில் 29 திசெம்பர் 2019 முதல் ஒவ்வொரு ஞாயிற்றுக்கிழமைகளிலும் மதியம் 1:30 மணிக்கு ஒளிபரப்பான தொலைக்காட்சி நகைச்சுவை நிகழ்ச்சி ஆகும். இந்த நிகழ்ச்சியை மிர்ச்சி விஜய் மற்றும் பூர்ணிமா ரவி தொகுத்து வழங்குகின்றார். இந்த நிகழ்ச்சி கொரோனா வைரசு தொற்று நோய்காரணமாக 29 மார்ச்சு 2020 அன்று இடை நிறுத்தம் செய்யப்பட்டது
# காமெடி கேங்ஸ்டர்ஸ்

## வழங்கியவர்

- மிர்ச்சி விஜய்
- பூர்ணிமா ரவி
# மூத்தன்

**மூத்தன்** (**Moothan**) என்பவர்கள் தென்னிந்தியாவின், கேரளத்தின், பாலக்காடு மாவட்டத்தில் உள்ள ஒரு சமூகத்தினர் ஆவர். இவர்கள் முதன்மையாக வணிகத்தில் ஈடுபட்டுள்ளனர். இவர்கள் 16 அல்லது 17 ஆம் நூற்றாண்டில் தமிழ்நாட்டிலிருந்து கேரளத்துக்கு குடிபெயர்ந்ததாக நம்புகிறார்கள், மேலும் தங்களை ஆர்ய வைசியர் என்று குறிப்பிடுகிறார்கள் . இவர்கள் குப்தன், மன்னடியார், தாரகன் போன்ற குலப்பெயர்களைப் பயன்படுத்துகின்றனர்.
# பிரான்சின் தேசிய நூலகம்

***பிரான்சின் தேசிய நூலகம்*** (, "National Library of France"; **BnF**) பிரான்சு நாட்டின் பாரிஸ் மாநகரத்தில் உள்ள தேசிய நூலகம் ஆகும். பிரான்சில் வெளியிடப்படும் அனைத்தும் இங்கு உள்ளன. வரலாற்று முக்கியத்துவம் உள்ளனவையும் இங்கு வைக்கப்பட்டுள்ளது.
# பிரான்சின் தேசிய நூலகம்

## எண்ணிம நூலகம்

**கேல்லிகா**, எண்ணிம நூலகம், அக்டோபர் 1997 அன்று திறக்கப்பட்டது. , கேல்லிகா மூலம் இவற்றை பார்க்க இயலும்:  
- 4,286,000 கோப்புகள்
- 533,000 நூல்கள்
- 131,000 வரைபடங்கள்
- 96,000 கையெழுத்துப்படிகள்
- 1,208,000 படங்கள்
- 1,907,000 நாளிதழ் மற்றும் மாத இதழ்கள்
- 47,800 இசைத் தட்டுகள்
- 50,000 ஒலி பதிவுகள்
- 358,000 பொருட்கள்
# மகா பக்த விஜயம் (நூல்)

இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரம் எனும் ஊரில் ருக்மணியுடன் கோயில் கொண்டுள்ள கிருஷ்ணரான, விட்டலரின் பெருமைகளையும், விட்டலரின் பரம பக்தர்களின் வரலாற்றையும் விவரிக்கும் நூல் ஆகும். இந்நூல் வைண மக்களால் பெரிதும் படிக்கப்படு மற்றும் கேட்கப்படும் நூலாகும். விட்டலரின் பரம பக்தர்களின் வரலாற்றை கூறும் கதைச் சொல்லிகள் உள்ளனர்.
# மகா பக்த விஜயம் (நூல்)

## விட்டலரின் அடியார்களில் சிலர்

- ஞானேஷ்வர்
- ஏகநாதர்
- புரந்தரதாசர்
- நாமதேவர்
- துக்காராம்
- சோகாமேளர்
- நாமதேவர்
- சக்குபாய்
- ஜனாபாய்
# ஜனாபாய்

**ஜனாபாய்** (**Janābāi**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரம் எனும் ஊரில் ருக்மணியுடன் கோயில் கொண்டுள்ள விட்டலரின் பரம பக்தையும், நாமதேவரின் சீடரும் ஆவார். ஜனாபாய் பொ.ஊ. 13-ஆம் நூற்றான்டில் பிறந்து, பொ.ஊ. 1350-இல் சமாதி அடைந்தார். பாண்டுரங்க விட்டலரின் பரம பக்தையான ஜனாபாய், விட்டலர் மீது இயற்றி பாடியுள்ள பக்திப் பாடல்களை அபங்கம் என்பர்.
# ஜனாபாய்

## வரலாறு

மகாராட்டிரா மாநிலத்தின் பர்பணி மாவட்டத்தில் உள்ள **கங்காகேத்** எனும் ஊரில் பொ.ஊ. 13-ஆம் நூற்றாண்டில் பிறந்தவர் ஜனாபாய்.
ஜனாபாயின் சிறுவயதில் தம் தாயார் இறந்த பிறகு, தந்தையால் பண்டரிபுரம் அழைத்துச் செல்லப்பட்டு, நாமதேவரின் தந்தை வீட்டில் வீட்டு வேலைகள செய்யத் துவங்கினார். ஜனாபாய் நாமதேவரை விட வயதில் சில ஆண்டுகளே மூத்தவர். நாமதேவரைப் போன்றே ஜனாபாயும், பகவான் விட்டலர் மீது பெரும் பக்தி கொண்டு பதிகங்கங்கள் இயற்றினார்.
# ஜனாபாய்

## இதனையும் காண்க

- பக்தி இயக்கம்
- அபங்கம்
- வர்க்காரி
- பண்டரிபுரம் யாத்திரை
- ஞானேஸ்வர்
- துக்காராம்
- நாமதேவர்
- சக்குபாய்
# தாக்சாயனி வேலாயுதன் விருது

**தாக்சாயனி வேலாயுதன் விருது** (*Dakshayani Velayudhan Award*) கேரள மாநிலத்தில் ஆண்டுதோறும் வழங்கப்படும் ஒரு விருதாகும். கேரள சட்டசபையில் இடம்பிடித்த முதலாவது மற்றும் தனி தலித் பெண் தாக்சாயனி வேலாயுதன் பெயரால் இவ்விருது வழங்கப்படுகிறது. 2019 ஆம் ஆண்டில் நிறுவப்பட்ட இந்த விருது கேரள மாநிலத்தில் மற்ற பெண்களை மேம்படுத்துவதில் பங்களிக்கும் பெண்களுக்காக வழங்கப்படுகிறது.
2019 ஆம் ஆண்டு சனவரி மாதம் 31 அன்று 2019 ஆம் ஆண்டிற்கான நிதிநிலை அறிக்கையை சட்டப்பேரவையில் தாக்கல் செய்தபோது தாக்சாயனி வேலாயுதன் விருதை கேரள நிதி அமைச்சர் டாக்டர் தாமசு ஐசக் அறிவித்தார். நிதிநிலை அறிக்கையில் இவ்விருதிற்காக ரூ இரண்டு கோடி ஒதுக்கப்பட்டிருந்தது.
# வில்லவர்

**வில்லவர்** (*Villavar*) பண்டைய இந்தியாவின் தெற்குப் பகுதியான தமிழகத்தில் வசித்து வந்த வேட்டைக்காரர்கள் வில்லவர் என அழைக்கப்பட்டனர். வில்லவர் என்ற சொல் வில் ( ஆயுதம் ) என்ற தமிழ்ச் சொல்லிலிருந்து உருவானது. வில்லவர்கள் பெரும்பாலும் மலையடிவாரங்களிலும் காடுகளிலும் வாழ்ந்தனர். . சேர மன்னர்கள் வில்லவன் என்ற தலைப்பு பெயரைப் பயன்படுத்தினர். பிற்கால சேர வம்சத்தின் நிறுவனர் குலசேகரர் தன்னை "வில்லவர் கோன்", வில்லவர்களின் மன்னன் என்று அழைத்துக் கொண்டார். .  
பதிற்றுப்பத்து நூலில் கூறப்பட்டுள்ள சேர மன்னர்களின் வாழ்வியல் முறை மற்றும் தாய் வழி மரபை ஈழவர்,தீயர்,இல்லத்தார் ,இல்லத்துப்பிள்ளை,பில்லவா,ஈடிகா என்ற பெயர் கொண்ட சமுதாயத்தில் பின்பற்றுகின்றனர் இவர்கள் தங்களை சேர வில்லவர் வம்சத்தினராக கருதுகின்றனர்..  
இவர்கள் அனைவரும் தங்களின் குருவாக ஸ்ரீ நாராயண குருவை பின்பற்றுகின்றனர்...
# வீர ரவி ரவி வர்மா

**வீர ரவி ரவி வர்மா** 1484 - 1503 க்கு இடையில் கொல்லம் நாடு என்றும் அழைக்கப்படும் வேணாட்டின் அரசர் ஆவார். திருவிதாங்கூர் அரசர்களின் முன்னோடிகளான குலசேகர வம்சத்தின் உறுப்பினராக இருந்தார். அவர் தலைநகரான கல்லிடைக்குறிச்சியிலிருந்து பத்மநாபபுரத்திற்கு சுமார் 1500 க்கு சென்றார். போர்த்துகீசியர்கள் இந்தியா வந்தபோது இவர் வேணாட்டின் அரசராக இருந்தார்.
# சேலம் இரும்பு ஆலை

**சேலம் இரும்பு ஆலை (Salem Steel Plant) இந்திய நடுவன் அரசின்** இந்தியா உருக்கு ஆணையம் (செயில்), சேலம் இரும்பு ஆலையை அமைத்துள்ளது. இது தமிழ்நாட்டின் ஒரே உருக்கு ஆலை ஆகும். இங்கு துருவேறா எஃகு தயாரிக்கப்படுகிறது இது சேலம் மாவட்டத்தில் கஞ்சமலை அடிவாரத்தில் சேலம் - பெங்களூர் தேசிய நெடுஞ்சாலை 44 இல் அமைந்துள்ளது. இந்த ஆலை அதன் குளிர் உருட்டல் ஆலையில் ஆண்டுக்கு 70,000 டன் மற்றும் சூடான உருட்டல் ஆலையில் ஆண்டுக்கு 3,64,000 டன் கொள்ளளவு உற்பத்தி செய்யும் அளவோடு நிறுவப்பட்டுள்ளது.
# சேலம் இரும்பு ஆலை

## வரலாறு

15 மே 1972 அன்று இந்திய அரசு சேலத்தில் மின்சாரம், துருப்பிடிக்காத லேசான எஃகு ஆகியவற்றின் எஃகு மற்றும் கீற்றுகளை உற்பத்தி செய்வதற்காக ஒரு எஃகு ஆலை அமைக்க இந்திய அரசு முடிவு செய்தது. அப்போதைய எஃகு மற்றும் சுரங்கத் துறை அமைச்சர் மோகன் குமாரமங்கலம் 13 சூன் 1972 அன்று இந்த கட்டுமானப் பணிகள் தொடங்கி வைக்கப்பட்டது. எஃகு எசுப்பானியா, ஐக்கிய இராச்சியம், யப்பான், செர்மனி மற்றும் சுவிட்சர்லாந்து உள்ளிட்ட 37 க்கும் மேற்பட்ட நாடுகளுக்கு ஏற்றுமதி செய்யப்படுகிறது.
- இந்திய உலோகக் கழகத்தின் இரும்புப் பிரிவு - தேசிய நிலைத்தன்மை விருது 2007
# அஞ்சல்பகிர்வு

அஞ்சல்<nowiki/>பகிர்வு என்பது ஒரு இணையவழித் திட்டமாகும், இந்த அமைப்பு அதன் உறுப்பினர்களுக்கு உலகம் முழுவதிலுமிருந்து அஞ்சல் அட்டைகளை அனுப்பவும் பெறவும் அனுமதிக்கிறது. இந்த திட்டத்தின் குறிச்சொல் "ஒரு அஞ்சலட்டை<nowiki/>யை அனுப்பி உலகில் எங்காவது ஒரு நாட்டில் உள்ள நபரிடமிருந்து ஒரு அஞ்சலட்டையை திரும்பப் பெறுங்கள்!" அஞ்சல்பகிர்வர்கள் என்றும் அழைக்கப்படும் அதன் உறுப்பினர்கள், பிற உறுப்பினர்களுக்கு அஞ்சல் அட்டைகளை அனுப்புகிறார்கள் மற்றும் பிற நாட்டில் இருந்து வரும் அஞ்சல் அஞ்சல் அட்டைகளைப் பெறுகிறார்கள். இதில் அஞ்சல் அட்டைகள் எந்த நாட்டில் இருந்து வருகின்றன என்பது எப்போதும் ஆச்சரியமாக இருக்கிறது.
# சீனத் உன் நிசா

**சீனத் உன் நிசா** (Zeenat-un-Nissa**)** (5 அக்டோபர் 1643 - 7 மே 1721) ஒரு முகலாய இளவரசி. இவர் முகலாய பேரரசர் அவ்ரங்கசீப்பின் இரண்டாம் மகளாவார். இவரது தாயார் பெயர் தில்ராஸ் பானு பேகம். இவருக்கு *பாத்ஷா பேகம்* என்ற பட்டத்தை இவரது தந்தை அவ்ரங்கசீப் வழங்கியுள்ளார். இவரின் சகோதரிகள் போல் இவரும் இசுலாம் குறித்து ஞானம் அதிகம் கொண்டவராவார். இவர் 1721 ஆம் ஆண்டு மே 7 அன்று இறந்தார். இவரது உடல் டெல்லியில் இவர் கட்டிய *சீனத் உல் மஸ்ஜித்* அடக்கதலத்தில் அடக்கம் செயப்பட்டுள்ளது.
# தலைவர், ஐக்கிய நாடுகள் பொதுச் சபை

**ஐக்கிய நாடுகள் சபையின் பொதுச் சபையின் தலைவர்** பொதுச் சபையின் உறுப்பினர்களால் ஆண்டுதோறும் தேர்ந்தெடுக்கப்படுவார்.  
4 சூன் 2019 அன்று நைஜீரியாவின் திச்சானி முகம்மது-பாண்டே ஐ.நா பொதுச் சபையின் 74 வது அமர்வின் தலைவராக தேர்ந்தெடுக்கப்பட்டார். இவருக்கு முன்னால் மரியா பெர்னாண்டா எசுப்பினோசா தலைவராக இருந்தார்.
# தலைவர், ஐக்கிய நாடுகள் பொதுச் சபை

## தேர்தல்

தலைவர் பதவி ஆண்டுதோறும் ஐந்து புவியியல் குழுக்களுக்கு இடையே சுழற்ச்சி முறையில் தேர்ந்தெடுக்கப்படுவார்கள். ஆப்பிரிக்க நாடுகள், ஆசியா-பசிபிக், கிழக்கு ஐரோப்பிய, லத்தீன் அமெரிக்க மற்றும் கரீபியன், மற்றும் மேற்கு ஐரோப்பிய மற்றும் பிற நாடுகள்.
# ஆசிபா சமானி

**ஆசிபா சமானி** (Asifa Zamani) ஓர் பாரசீக மொழியின் இந்திய அறிஞராவார். பாரசீக மொழியில் இவர் ஆற்றிய சிறந்த பணிக்காக 2004 ஆம் ஆண்டில் இந்திய அரசால் இவருக்கு பத்மஸ்ரீ விருது வழங்கப்பட்டது. 1999 ஆம் ஆண்டில் இவருக்கு பாரசீக மொழியில் ஆற்றிய பணிக்களுக்காக இந்திய ஜனாதிபதி விருது வழங்கப்பட்டது.
# பண்டரிபுரம் யாத்திரை

மூலவர் விட்டலர்]]  
**பண்டரிபுரம் யாத்திரை** (**Pandharpur Wari** or **Wari**) இந்தியாவின் மகாராட்டிராமாநிலம் சோலாப்பூர் மாவட்டம், பண்டரிபுரம் நகரத்தில் குடிகொண்டுள்ள பாண்டுரங்க விட்டலரின் பக்தர்கள துளசி மணி மாலைகள் அணிந்து, ஆண்டுக்கு ஒரு முறை வைணவ சாதுக்களான ஞானேஸ்வர் மற்றும் துக்காராம் ஆகியோரின் சமாதிகள் உள்ள புனே நகரத்திற்கு அருகில் உள்ள ஆளந்தி மற்றும் தேகு பகுதிகளிலிருந்து அவர்களது பாதுகைகளை தனித்தனி பல்லக்குகளில் வைத்து, பல்லக்கை மாட்டு வண்டிகளில் ஏற்றி வர்க்காரி மரபுப்படி யாத்திரையாக செல்வர்.  
யாத்திரையின் போது தம்புரா மற்றும் ஜால்ரா கட்டைகளை இசைத்து கொண்டே ஆடியும், பாடியும் நடைபயணமான பகவான் விட்டலர் கோயில் கொண்டுள்ள பண்டரிபுரத்திற்கு ஆடி மற்றும் கார்த்திகை மாதங்களில் வரும் ஏகாதசி அன்று யாத்திரை முடியும் இந்த யாத்திரையில் பல்லாயிரக்கணக்கான பக்தர் கலந்து கொள்வர். பண்டரிபுரம் யாத்திரை 21 நாட்கள் நடைபெறும் யாத்திரையின் இறுதி நாளான ஆடி - கார்திகை மாத ஏகாதசி அன்று பீமா ஆற்றில் குளித்து பக்தர்கள் பண்டரிபுரம் பாண்டுரங்க விட்டலர் கோயிலுக்குச் சென்று விட்டலரை தரிசனம் செய்வது வழக்கம்.**வாரி** என்பதற்கு மராத்தி மொழியில் யாத்திரை எனப்பொருளாகும்.
# அகமத் புகாரி

**அகமது புகாரி** டெல்லியின் ஜாமா மஸ்ஜித்தின் 13 வது தலைமை இமாம் ஆவார் .
# அகமத் புகாரி

## வம்சாவளி மற்றும் நியமனம்

**அகமது புகாரி** தனது தந்தை அப்துல்லா புகாரிக்குப் பிறகு 2000 ஆம் ஆண்டு அக்டோபர் 14 அன்று டெல்லியில் ஜமா மஸ்ஜித்தின் தலைமை இமாமாக நியமிக்கப்பட்டார். 2014 ஆம் ஆண்டு நவம்பர் 22 அன்று, அகமத் புகாரி தனது மகன் சாபான் புகாரி<nowiki/>யை, தனக்கு அடுத்து தலைமை இமாம் பொறுப்புக்கு வருவார் என்று அறிவித்தார்.